Hvað er það í mjólkurvörum sem veldur þessu óþoli ? Niðurstöður rannsóknanna benda einnig til þess hjá hluta brjóstabarna að einkenni magakrampa hverfi við minni kúamjólkurneyslu móður . Í flestum tilfellum hverfur magakrampi á skömmum tíma og er skaðlaus fyrir heilsuna til lengri tíma , en vissulega vilja foreldrar minnka óþægindi barna sinna þegar leiðir til þess eru þekktar . Svo virðist sem prótein úr kúamjólkinni geti hjá sumum einstaklingum , mæðrunum , frásogast í smáþörmum og komist heilleg út í brjóstamjólkina sem barnið neytir . Ef kúamjólkurneysla móður hefur áhrif á magakrampa er sem sagt líklegt að hvorki móðir né barn geti varist heillegum próteinum í kúamjólk . Þó ber að hafa í huga að hér er ekki um að ræða stóran hluta barna með magakrampa . Líklegt er að erfðir spili hér stóran þátt . Mörg þeirra barna sem þetta á við um munu þróa með sér mjólkurofnæmi síðar í barnæsku og fá jafnvel ofnæmi fyrir öðrum matvælum , með öðrum orðum verða ofnæmisgjörn .